  Майя Бывальцева Биатлонистка Валерия Васнецова но куасэн бызьылӥсь Кирилл Киливнюк 9-тӥ южтолэзе Красноярскын тол Универсиадаын зарни медальёс утӥзы. Со сярысь ужрадлэн «ВКонтакте» мерлыко вотэсысь нимлыко огиназ ивортэмын. Валерия Васнецова Александр Дедюхинэн ӵош биатлонъя суро эстафетаын нырысетӥ инты басьтӥз. Россиысь спортсменъёс Чехиысь но Франциысь атлетъёсты азьпалтӥзы. Куасэн бызьылонъя эстафетаын Кирилл Киливнюк, Иван Криллов, Антон Тимашов но Иван Якимушкин Казахстанысь но Финляндиысь спортсменъёсты вормизы. Валерия Васнецова Можгаын вордскемын, Кирилл Киливнюк – Эгра ёросын. Тодэ вайытом, Шарканысь Куасэн бызьылӥсьёсты дасянъя центр Максим Вылегжанинлэсь нимзэ нуллоз.  Тегъёс: Спорт Биатлон Удмуртия Россия куасэнбызьылон  